Ego Petrus, comes Autissiodori et Tornodori, notum facio universis quod ego feci homagium venerabili patri Durando, episcopo Cabilonensi, de feodo quod est in terra Tornodori. Inquisivi, autem per bonos et legitimos viros quod hec sunt de feodo suo: Baigniaux, Bellumvidere, Vitrez, Brancheienoille, Landes, Rici et ultra, et quicquid continetur in percursu Sancti-Vincentii et magnum terragium de Molesmes et Chaones. Promisi, etiam, si quid de dicto feodo potero inquirere, de bona fide recognoscam. Actum, anno Domini Mº CCº XVIº, mense januario, apud Sanctum-Priscum.